「港台Niki」瑜伽老師郭雅琪公開舊照 消脂不減胸靠呢三招
港台節目《港台體壇123》中瑜伽老師郭雅琪Niki,在節目中示範各種瑜伽動作,網民焦點落在她的不科學身材之上。節目播出後引起不少討論,更有不少人睇完之後都表示:「突然好想學瑜伽!」今日(29/04)郭雅琪Niki在IG分享兩張陳年舊照,並在帖文寫上:「純粹俾大家笑吓,笑死我。4-5年嘅變化」。
原來她在分享了自己中學在學昤期的Baby Fat照片,與現在的她分別真的很大!她除了身材上現在纖瘦了不少,臉頰五官亦更為立體。郭雅琪Niki接受《香港01》訪問時,坦言減肥過程一點也不容易。她說:「減咗幾年先可以而家咁,開頭淨係節目效果都唔明顯,係做瑜伽之後先有成效。認真,做瑜伽之外都要做返帶氧運動,同埋控制飲食。」
她續說,勤做運動就一定會有成果。她說:「帶氧運動主要係幫助消脂,強化心肺功能,促進血液循環嗰啲,例如我平時同哥哥妹妹(她的愛犬)出去,會同佢哋一齊跑步,得閒就會做少少gym。瑜伽就係跑步做gym以外,另一個運動,一個星期做最少三次,最大好處係隨時都可以喺屋企做。」